stanford-oval/wikipedia huggingface dataset:
חיל הנחתים האוקראיני

| --- | --- |
  סמל ודגל החיל
 נאמנים תמיד! Вірний завжди!
 פרטים
 מדינה:  אוקראינה אוקראינה
 שיוך:  משרד ההגנה
 סוג:  יחידת לוחמה אמפיבית
 בסיס האם:  אודסה
 אירועים ותאריכים
 תקופת הפעילות:  23 במאי 1918 – הווה (106 שנים)
 נתוני היחידה
 כוח אדם:  6,000 (2022)
 פיקוד
 יחידת אם:  הכוחות המזוינים של אוקראינה
 דרגת המפקד:   מייג'ור גנרל
 מפקדים:  דימטרו דליאטיאצקי
חיל הנחתים של אוקראינה (באוקראינית: Корпус морської піхоти України; מילולית "חיל הרגלים האמפיבי של אוקראינה") הוא זרוע הנחתים בכוחות המזוינים של אוקראינה המתמחה בלוחמת חיל רגלים ימית (הגנה על ספינות ותקיפתן) ולוחמה אמפיבית (באמצעות נחיתה מן הים).
עד לשנת 2023 החיל היה כפוף לזרוע כוחות החופים של הצי האוקראיני (בדומה לחיל הנחתים הרוסי) אך כיום הוא זרוע נפרדת ועצמאית. בנוסף, באותה עת אוחדו החטיבות הלוחמות ('עצמאיות' לשעבר) וחטיבות הסיוע תחת הקורפוס האמפיבי ה-30 שהפך לזרוע המבצעית המתמרנת של החיל.
היסטוריה

שורשי חיל הנחתים האוקראיני מצויים בהקמת חיל הרגלים של צי הים השחור ב-23 במאי 1918, כוח בגודל של חטיבה שהורכבה משלושה רגימנטים רגליים להגנה על מתקני וכלי שיט של הצי, איוש מבצרי חוף וביצוע תקיפות אמפיביות לפי צורך. עם קבלת עצמאותה של אוקראינה וחלוקת היחידות הצבאיות של הצבא הסובייטי לשעבר, גדוד הנחתים ה-880 שהוצב בסבסטופול נשבע אמונים לאוקראינה בפברואר 1992, אך לא הייתה אפשרות להעבירו לפיקוד הכוחות האוקראינים והוא פורק.
ב-1 ביולי 1993, אחרי שהוקם חיל הים האוקראיני, נוצר "גדוד הנחתים העצמאי ה-27" בסבסטופול על בסיס חיילי צי הים השחור שרצו לשרת את הכוחות האוקראינים. ב-1998 החיל התעצב ככוח לחימה שהורכב משלושה גדודי תקיפה אווירית (אחד מהם גדוד סיור), שני גדודי ארטילריה, גדוד נגד מטוסים, גדוד נגד טנקים, גדוד הנדסה ופלוגת קשר.
בשנת 2023 עברו כוחות הנחתים האוקראינים שינוי משמעותי; דיוויזיית הנחתים שהייתה עד אז תחת פיקוד כוחות החוף של הצי האוקראיני הפכה לחיל נפרד תחת פיקוד מפקדת הכוחות המזוינים. בנוסף, היחידות המתמרנות (בהן יחידות לוחמות וסיוע) אורגנו יחד תחת פיקוד קורפוס הנחתים ה-30 החדש שהוקם, מהלך דומה לארגון מחדש של זרוע כוחות התקיפה האווירית של אוקראינה והקמת קורפוס התקיפה האווירית השביעי.
מבנה

מפקדת חיל הנחתים
ראו גם

חיל הנחתים הרוסי
הערות שוליים

↑  Володимир Баров, Довгий шлях до моря: морська піхота УНР, Ukrainska Pravda, ‏29 באפריל 2021 (באוקראינית)
↑  Key facts about the formation of the modern Marine Corps, Stalevi (באנגלית)
נחתים מגדוד הנחתים הראשון, חטיבת הנחתים ה-36, במהלך אימון, 2016
תרבות קבוצה C

קערה של תרבות קבוצה C, מוזיאון הלובר.
תרבות קבוצה C היא תרבות ארכאולוגית שנמצאה בנוביה התחתונה, המתוארכת ל-2400 לפנה"ס עד 1550 לפני הספירה בקירוב. התרבות נקראה על ידי ג'ורג' אנדרו רייזנר. ללא אתר מרכזי וללא עדות כתובה על איך שבני תרבות זו כינו את עצמם, הקצה רייזנר לתרבות אות. קבוצה C קמה לאחר תרבויות קבוצה A וקבוצה B של רייזנר, ובסביבות תקופת סוף הממלכה הקדומה במצרים העתיקה.
סקירה

בעוד שכיום קבוצה A וקבוצה B נתפסות כהמשך של אותה קבוצה, קבוצה C נחשבת כתוצר של פסטורליסטים סהרהניים מובהקים. קבוצה C מסומנת ומובדלת על ידי כלי החרס הייחודיים שלה וקבריה. קברים מוקדמים של קבוצה C מורכבים מ"מעגל אבנים" (אנ') פשוט כאשר הגוף קבור בשקע במרכז. מאוחר יותר הקברים הפכו משוכללים יותר כאשר הגופות הוכנסו לחדר מצופה אבן, ולאחר מכן הוספת חדר נוסף ממזרח לקורבנות.
מקורותיה של קבוצה C עדיין לא ידועים ונמצאים בפולמוס אקדמאי. מספר חוקרים רואים אותה, במידה רבה, כאילו התפתחה מקבוצות A ו-B. אחרים חושבים שסביר יותר שקבוצה C נוסדה על ידי פולשים או מהגרים שהתערבבו עם התרבות המקומית, כאשר קבוצה C מקורה אולי בסהרה שהתייבש אז במהירות.
קבוצה C היו חקלאים ורועים-נוודים למחצה שהחזיקו עדרי בקר רבים באזור שכיום צחיח מדי עבור רעייה כזו. במקור האמינו שהם עם שליו בשל המחסור בנשק ובקברים; עם זאת, פגיונות, חרבות קצרות וגרזני קרב נמצאו בקברי קבוצה C. התיישבותם סביב המבצרים שבנו המצרים הקדמונים נתפסת כראיה נוספת.
רוב מה שידוע על בני קבוצה C מגיע מנוביה התחתונה ומישורת דונגולה (Dongola Reach). הגבול הצפוני של קבוצה C היה סביב אל-קובניה ליד אסואן. הגבול הדרומי עדיין לא ברור, אבל אתרים של קבוצה C נמצאו דרומה עד אריתריאה.
בתקופת השושלת השישית של מצרים, מתוארת נוביה התחתונה כמורכבת ממספר מדינות קטנות, ששלוש מהן נקראות: Setju, Wawat ו-Irjet. באותו זמן בנוביה העליונה צמחה ממלכת קרמה. הקשר המדויק בין קבוצה C לקרמה אינו ודאי, אך קרמה המוקדמת מראה קווי דמיון מובהקים לתרבות קבוצה C ולתרבות Pan-Grave.
תחת ממלכת מצרים התיכונה חלק גדול מאדמות קבוצה C בנוביה התחתונה נכבשו על ידי מצרים; לאחר שהמצרים עזבו, קרמה התרחבה צפונה ושלטה באזור. החל מכיבוש נוביה על ידי מצרים תחת תחותמס הראשון בסוף המאה ה-16 לפני הספירה, התמזגה קבוצה C עם המצרים.
שפה

לפי פיטר בהרנס (1981) ומריאן בכאוס-גרסט (2000), עדויות לשוניות מצביעות על כך שבני קבוצה C דיברו שפות אפרו-אסייתיות של הענף הברברי. תזה זו נשענת על ראיות מילוניות מעט משורטטות ולא מספיקות מבחינה מספרית. עדויות אחרונות מצביעות על כך שבני קבוצה C דיברו בשפה אפרו-אסייתית של הענף הכושי (כאשר עמים מדרום לנוביה העליונה דיברו אולי שפות נילו-סהרה), וכי קרוב משפחה הקרוב ביותר של שפת קבוצה C היא שפת בז'ה (אנ'), שדובריה חיו בחוף הים האדום. המחקר לא יכול להצביע על בז'ה באופן ספציפי כשפת צאצאיה, אלא מוצע לחפש בחומר מילוני של בז'ה את האב הקדמון המשותף הקרוב ביותר ומשם משרטט שפה קושית קשורה הקיימת בנוביה התחתונה הפרה-מרואית. היעלמותה של שפת קבוצה C היא בגדר תעלומה. ייתכן שעם שלבים רצופים של ריבונות מצרית, כושית ומרואית בנוביה התחתונה, שפה זו נדחקה לשוליים מבחינה דמוגרפית ופוליטית הרבה לפני בואם של דוברי נובית הנילוס.
מראי מקום

Bietak, Manfred (1968). Studien zur Chronologie der nubischen C-Gruppe. Ein Beitrag zur Frühgeschichte Unternubiens zwischen 2200 und 1550 vor Chr. Wien: Böhlau.
Oliver, Roland (1978). The Cambridge history of Africa. Vol. 2, From c. 500 BC to AD 1050. Cambridge: Cambridge University Press. pp. 858 Pages. ISBN 0-521-21592-7.
Raue, Dietrich (2019). Elephantine und Nubien vom 4.-2. Jahrtausend v. Chr. Berlin/Boston: Walter de Gruyter. ISBN 9783110501056.
הערות שוליים

↑  "Ancient Nubia: C-Group–Pan Grave–Kerma 2400–1550 BC". The Oriental Institute. Retrieved 1 July 2016.
↑  Bianchi, Robert Steven (2004). Daily Life of the Nubians. Greenwood Publishing Group. p. 33. ISBN 9780313325014.
↑  Shinnie (2013-10-28). Ancient Nubia. Routledge. p. 55. ISBN 9781136164651.
↑  Lobban, Richard A. Jr. (2003-12-09). Historical Dictionary of Ancient and Medieval Nubia. Scarecrow Press. p. 100. ISBN 9780810865785.
↑  Wharton, William M. (1960). The Sudan in pre-history and history: a handbook for students. St. Joseph's Press. p. 24.
↑  Bard, Kathryn A., ed. (2005-11-03). Encyclopedia of the Archaeology of Ancient Egypt. Routledge. p. 185. ISBN 9781134665259.
↑  Africa, Unesco International Scientific Committee for the Drafting of a General History of (1981). Ancient Civilizations of Africa. University of California Press. p. 253. ISBN 9780435948054.
↑  Török, László (2009). Between Two Worlds: The Frontier Region Between Ancient Nubia and Egypt, 3700 BC-AD 500. BRILL. p. 95. ISBN 978-9004171978.
↑  Edwards, David N. (2004-07-29). The Nubian Past: An Archaeology of the Sudan. Routledge. p. 77. ISBN 9781134200870.
↑  Shinnie (2013-10-28). Ancient Nubia. Routledge. p. 77. ISBN 9781136164736.
↑  Wilkinson, Toby; Wilkinson, Professor of Egyptology and Deputy Vice Chancellor Toby (2013-05-13). The Egyptian World. Routledge. p. 405. ISBN 978-1136753770.
↑  Bard, Kathryn A. (2005-11-03). Encyclopedia of the Archaeology of Ancient Egypt. Routledge. p. 405. ISBN 9781134665259.
↑  Ben-Tor, Daphna (2007). Scarabs, Chronology, and Interconnections: Egypt and Palestine in the Second Intermediate Period. Saint-Paul. p. 53. ISBN 9783727815935.
↑  McInerney, Jeremy (2014-06-13). A Companion to Ethnicity in the Ancient Mediterranean. John Wiley & Sons. p. 380. ISBN 9781118834381.
↑  Bechaus-Gerst, Marianne (2014). "Linguistic evidence for the prehistory of livestock in Sudan (2000)". In Blench, Roger; MacDonald, Kevin (eds.). The Origins and Development of African Livestock: Archaeology, Genetics, Linguistics and Ethnography. Routledge. p. 453. ISBN 978-1135434168. Retrieved 15 September 2014.
↑  Behrens, Peter (1986). Libya Antiqua: Report and Papers of the Symposium Organized by Unesco in Paris, 16 to 18 January 1984 - "Language and migrations of the early Saharan cattle herders: the formation of the Berber branch". Unesco. p. 30. ISBN 9231023764. Retrieved 14 September 2014.
↑  Cooper J (2017). "Toponymic Strata in Ancient Nubian placenames in the Third and Second Millenium BCE: a view from Egyptian Records". Dotawo: A Journal of Nubian Studies. 4: 201–202, 204. Archived from the original on May 23, 2020.
↑  Cooper, Julien (2017) "Toponymic Strata in Ancient Nubia Until the Common Era," Dotawo: A Journal of Nubian Studies: Vol. 4, Article 3. Available at: .
| --- | --- |
בקרת זהויות :  GND: 1232994030 
כלי חרס של בני קבוצה C‏, 2300-1600 לפנה"ס, פאראס (אנ').
S-5 (רקטה)

| --- | --- |

 מידע בסיסי
 ייעוד:  רקטת אוויר-קרקע
 ארץ ייצור:  ברית המועצות ברית המועצות
 יצרן:  ברית המועצות 
 משתמשים:  חזבאללה חזבאללה
 ממדים
 קוטר:  57 מ"מ 
 
S-5 היא רקטת אוויר-קרקע לא מונחית שפותחה על ידי חיל האוויר הסובייטי. ה-S-5 מבוססת על ה-R4M (אנ'), רקטה גרמנית ממלחמת העולם השנייה. אורכה של כל רקטה כ-1.4 מטר, קוטרה 55 מ"מ, משקלה כ-5 ק"ג וראש הנפץ במשקל כ-0.3 ק"ג. טווח הרקטה הוא עד 4 קילומטרים. לרקטה מגוון ראשי נפץ ומספר רב של דגמים. למרות שפותחה במקור כרקטת אוויר-קרקע נעשה ברקטה זו גם שימוש קרקע-קרקע.
פיתוח ויצור

פיתוח הרקטה החל בשנת 1946 במטרה לפתח רקטת אוויר-אוויר. בבסיס הפיתוח עמדה רקטת אויר אויר גרמנית מדגם R4M (הוריקן). הרקטה נוסתה בסדרה של תצורות על מטוסי מיג-15bis ומיג-17, כאשר הבדיקות האחרונות הושלמו על מיג-17PF בינואר 1955. הבדיקות העלו כי הרקטה לא הייתה יעילה מול מטרות אוויריות ולכן יעוד הרקטה הוסב לאוויר-קרקע.
S-5 יוצרה בברית המועצות (ולאחר מכן ברוסיה) ובפולין. נכון לשנת 2013, רק בלארוס ובולגריה עדיין יצרו את הרקטה. בסוף 2019, הודיעה רוסיה כי תחדש את הייצור של רקטת S-5 לראשונה מאז הפסקת הייצור בשנת 1990. הדגם החדש נקרא S-5U. הרקטה המשופרת היא באורך 1,090 מ"מ, משקלה 6 ק"ג, והיא תואמת למשגרים של ה-S-5. הטווח האפקטיבי נשאר בין 0.5–4 ק"מ. הקטלניות גדלה על ידי ראש נפץ כבד יותר במשקל 0.8 ק"ג.
תיאור כללי

ה-S-5 עשויה מגוף פלדה המכיל דלק מוצק וראש נפץ עם מרעום פגיעה מכני. בחלק האחורי של הרקטה ישנה פיית פליטה מוארכת ושמונה סנפירים. הסנפירים מקופלים סביב הרקטה כשהיא מאוחסנת בצינור השיגור שלה. הם נפתחים למצב פעולה ברגע שהטיל עוזב את צינור השיגור. בטיסה, הסנפירים גורמים לסיבוב מהיר (כ-750 סיבובים לדקה) של הרקטה סביב צירה, סיבוב אשר מייצב את הרקטה. מנוע הרקטה המוצק בוער במשך 1.1 שניות, אשר במהלכן הרקטה עוברת כ-300 מטר.
משגרים

ה-S-5 נישא במשגרים של 4 עד 32 רקטות. סדרת המשגרים הראשונה נקראה ORO-57, והיא יוצרה בגרסאות עם קיבולת של 4, 8, ו-16 רקטות. כאשר המשגר הנפוץ ביותר היה ORO-57K לשמונה רקטות, בשימוש במיוחד ב-MiG-19. המספר 57 מתייחס לקוטר של צינור השיגור (קוטר הרקטה בתוספת 2 מ"מ).
החל משנות ה-60 המוקדמות, המשגר הטיפוסי היה UB-16-57, עם 16 רקטות עבור מסוקים ומטוסים. לגרסה הראשונה ול-UB-16-57U היה חלק קדמי חרוטי ואילו לגרסה הבאה UB-16-57D היה חלק קדמי קהה. החל משנת 1968, יוצרה גרסת ה-UB-16-57UMP, עם חלק קדמי חרוטי וחמישה צינורות פנימיים בולטים. בשנות ה-70 פותח ה-UB-32 עם 32 רקטות, שנישא במטוסים כבדים יותר.
שימוש ברקטה > אפגניסטן

רקטות S-5 היו בשימוש נרחב במטוסי סוחוי Su-25 ו-Mil Mi-24 באפגניסטן בשנות ה-80, שם יעילותן נחשבה גרועה מאד. טייסים תיארו את הרקטות המתנפנפות לאחר השיגור "כמו צבעוני". עקב זאת, הכוחות הרוסיים עברו לנשק בקליבר גבוה יותר כמו רקטת S-8. בנוסף, הארמייה ה-40 הסובייטית עשתה שימוש במשגרים מאולתרים שהותקנו על טנקי T-62, נגמ"שים BTR-70 ומשאיות אורל-4320 והשתמשו בה כרקטת קרקע-קרקע.
שימוש ברקטה > נגד ישראל

במהלך מבצע עופרת יצוקה, ב-6 בינואר 2009, הודיע צה"ל כי רקטה שנורתה מרצועת עזה לעבר קיבוץ עלומים זוהתה כ-S5K מתוצרת רוסיה. הרקטה שוגרה ממשגר קרקעי.
ב-8 בדצמבר 2017, נחתו על שדרות שתי רקטות S-5 שנורו ממשגר קרקעי ברצועת עזה.
ב-16 במאי 2024 שיגר חזבאללה רקטות S-5 מכלי טיס בלתי מאויש על בסיס צבאי ישראלי במטולה.
שימוש ברקטה > לוב

משגרי רקטות S-5, כמו UB-16 ו-UB-32, כמו גם משגרים של רקטות מסוג S-8 ו-S-13, הותקנו על גבי משאיות וטנדרים אזרחיים במהלך מלחמת האזרחים בלוב בשנת 2011, ושימשו כסוג של MLRS מאולתר. המורדים פיתחו גם משגר נייד ל-S-5, שהפך את הרקטה לסוג של RPG מאולתר.
שימוש ברקטה > סוריה

חיל האוויר הסורי השתמש ברקטות S-5 נגד כוחות אופוזיציה במלחמת האזרחים בסוריה. כמו כן נעשה שימוש ב-S-5 גם כרקטת קרקע קרקע. שנורתה ממשגרי UB-16 או UB-32.
שימוש ברקטה > אוקראינה

במהלך הפלישה הרוסית לאוקראינה, הצבא האוקראיני השתמש ברקטות S-5 שהותקנו על גבי טנדרים כמערכת MLRS מאולתרת. גם הצבא הרוסי התקין משגרי UB-32 על גבי נושאי גייסות מסוג BTR-80.
הערות שוליים

1 2  Vladimir Karnozov, Comeback for Russia’s Unguided Rockets | AIN, Aviation International News
1 2 3  Yuri Lyamin with N.R. Jenzen-Jones, [https://www.armamentresearch.com/wp-content/uploads/2014/01/ARES-Research-Report-No.-1-S-5-Rockets-in-Land-Warfare.pdf Improvised Employment of S-5
Air-to-Surface Rockets in Land Warfare], ARES, ‏פברואר 2014
↑  IDF: Gaza militants fired new kind of rocket at Israel - Haaretz - Israel News, web.archive.org, ‏2010-03-29
↑  יוצא דופן: האיום החדש של חיזבאללה שישראל טרם התמודדה עמו, באתר מעריב אונליין, 16 במאי 2024
↑  x.com, X (formerly Twitter)
↑  David Axe, Take A BTR Vehicle, Bolt On A Pair Helicopter Rocket Pods—Then Open Fire And Hope For The Best, Forbes (באנגלית)
משגר ORO-57K לשמונה רקטות S-5
שני משגרי UB-32 מותקנים על מסוק Mi-24
שחקן החודש בפרמייר ליג

| --- | --- |

 מדינה:  אנגליה אנגליה
 הגוף המעניק:  פרמייר ליג
 תקופת הפרס:  1994–הווה (כ־30 שנה)
 אתר רשמי
 
שחקן החודש בפרמייר ליג (באנגלית: Premier League Player of the Month) הוא תואר המוענק מדי חודש (מאז 1994) לכדורגלן אשר נבחר לשחקן הטוב ביותר באותו חודש בפרמייר ליג.
הזוכה נבחר על ידי שקלול של הצבעה פומבית ברשת, אשר מהווה משקל של 10% מההחלטה הסופית, פאנל מומחים ובחירת קפטן של כל מועדון כדורגל מהפרמייר ליג.
לאחר הקמת ליגת הפרמייר ליג ב-1992, נכנסו פרסי מאמן החודש ומאמן העונה בראשית 1993/1994. תארים אלו נוספו על פרסי כדורגלן השנה בליגה האנגלית מטעם התאחדות עיתונאי הכדורגל האנגלית, המוענק משנת 1947, וכדורגלן השנה בליגה האנגלית מטעם התאחדות שחקני הכדורגל באנגליה ובוויילס, המוענק משנת 1973. לקראת עונת 1994/1995 הכניסה הנהלת הפרמייר ליג את פרס שחקן החודש בפרמייר ליג.
שיאן הזכיות בתואר הוא סרחיו אגוארו, אשר קיבל את התואר 7 פעמים, ואחריו הכדורגלנים סטיבן ג'רארד, הארי קיין שזכו בתואר 6 פעמים. שבעה שחקנים זכו בתואר חודשיים רצופים: רובי פאולר, דניס ברגקאמפ, כריסטיאנו רונאלדו, הארי קיין, ג'יימי ורדי, מוחמד סלאח, ברונו פרננדש, אילקאי גונדואן ומרקוס רשפורד. מוחמד סלאח היחיד שזכה בתואר 3 פעמים בעונה אחת (2017/2018), בעוד 17 שחקנים זכו בתואר פעמיים באותה עונה. ברונו פרננדש היחיד שזכה בתואר 4 פעמים בשנה קלנדרית אחת (2020). רובי קין הוא השחקן היחיד שזכה בתואר בשלוש קבוצות שונות, ו-12 שחקנים זכו בתואר בזמן ששיחקו ב-2 קבוצות שונות.
ב-6 מקרים זכה באותו החודש יותר משחקן אחד: בנובמבר 1994 זכו בתואר שחקני בלקברן רוברס, אלן שירר וכריס סאטון; בינואר 1996 שחקני ליברפול, רובי פאולר וסטן קולימור; בנובמבר 1997 שחקן סאות'המפטון, קווין דייוויס ושחקן מנצ'סטר יונייטד, אנדי קול; בפברואר 2004 שחקני ארסנל, דניס ברגקאמפ ואדו; באפריל 2007 שחקני טוטנהאם הוטספר, רובי קין ודימיטאר ברבאטוב; באפריל 2014 שחקני ליברפול, סטיבן ג'רארד ולואיס סוארס. כמחצית מתארי שחקן החודש בפרמייר ליג ניתנו לכדורגלנים אנגליים, ומירב הזוכים הזרים הם צרפתים והולנדים. שחקני מנצ'סטר יונייטד זכו בתואר פעמים רבות יותר מאשר שחקני כל קבוצה אחרת.
יורגן קלינסמן, הראשון לזכות בתואר
סרחיו אגוארו, שיאן הזכיות בתואר - שבע פעמים
רובי פאולר, הראשון לזכות בתואר חודשיים ברציפות
מוחמד סלאח, הראשון לזכות בתואר שלוש פעמים בעונה
ברונו פרננדש, הראשון לזכות בתואר ארבע פעמים בשנה קלנדרית אחת
רובי קין, הראשון לזכות בתואר בשלוש קבוצות שונות
רשימת הזוכים > 1994/1995

| חודש | שנה | שחקן | מדינה | עמדה | מועדון |
| --- | --- | --- | --- | --- | --- |
| אוגוסט | 1994 | יורגן קלינסמן | גרמניה גרמניה | חלוץ | טוטנהאם הוטספר |
| ספטמבר | 1994 | רוב לי | אנגליה אנגליה | קשר | ניוקאסל יונייטד |
| אוקטובר | 1994 | פול אינס | אנגליה אנגליה | קשר | מנצ'סטר יונייטד |
| נובמבר | 1994 | אלן שירר | אנגליה אנגליה | חלוץ | בלקברן רוברס |
| נובמבר | 1994 | כריס סאטון | אנגליה אנגליה | חלוץ | בלקברן רוברס |
| דצמבר | 1994 | מאט לה-טיסייה | אנגליה אנגליה | קשר | סאות'המפטון |
| ינואר | 1995 | כריס וודל | אנגליה אנגליה | קשר | שפילד ונסדיי |
| פברואר | 1995 | דאנקן פרגוסון | סקוטלנד סקוטלנד | חלוץ | אברטון |
| מרץ | 1995 | טוני יבואה | גאנה גאנה | חלוץ | לידס יונייטד |
| אפריל | 1995 | דייוויד סימן | אנגליה אנגליה | שוער | ארסנל |
רשימת הזוכים > 1995/1996

| חודש | שנה | שחקן | מדינה | עמדה | מועדון |
| --- | --- | --- | --- | --- | --- |
| אוגוסט | 1995 | דויד ז'ינולה | צרפת צרפת | קיצוני | ניוקאסל יונייטד |
| ספטמבר | 1995 | טוני יבואה | גאנה גאנה | חלוץ | לידס יונייטד |
| אוקטובר | 1995 | טרבור סינקלייר | אנגליה אנגליה | קיצוני | קווינס פארק ריינג'רס |
| נובמבר | 1995 | רוב לי | אנגליה אנגליה | קשר | ניוקאסל יונייטד |
| דצמבר | 1995 | רובי פאולר | אנגליה אנגליה | חלוץ | ליברפול |
| ינואר | 1996 | סטן קולימור | אנגליה אנגליה | חלוץ | ליברפול |
| ינואר | 1996 | רובי פאולר | אנגליה אנגליה | חלוץ | ליברפול |
| פברואר | 1996 | דווייט יורק | טרינידד וטובגו טרינידד וטובגו | קיצוני | אסטון וילה |
| מרץ | 1996 | אריק קאנטונה | צרפת צרפת | חלוץ | מנצ'סטר יונייטד |
| אפריל | 1996 | אנדריי קנצ'לסקיס | רוסיה רוסיה | קיצוני | אברטון |
רשימת הזוכים > 1996/1997

| חודש | שנה | שחקן | מדינה | עמדה | מועדון |
| --- | --- | --- | --- | --- | --- |
| אוגוסט | 1996 | דייוויד בקהאם | אנגליה אנגליה | קשר | מנצ'סטר יונייטד |
| ספטמבר | 1996 | פטריק ברגר | צ'כיה צ'כיה | קשר | ליברפול |
| אוקטובר | 1996 | מאט לה-טיסייר | אנגליה אנגליה | קשר | סאות'המפטון |
| נובמבר | 1996 | איאן רייט | אנגליה אנגליה | חלוץ | ארסנל |
| דצמבר | 1996 | ג'אנפרנקו זולה | איטליה איטליה | חלוץ | ארסנל |
| ינואר | 1997 | טים פלאוורס | אנגליה אנגליה | שוער | בלקברן רוברס |
| פברואר | 1997 | רובי אירל | ג'מייקה ג'מייקה | קשר | וימבלדון |
| מרץ | 1997 | ז'וניניו פאוליסטה | ברזיל ברזיל | קשר | מידלסברו |
| אפריל | 1997 | מיקי אוונס | אירלנד אירלנד | חלוץ | סאות'המפטון |
רשימת הזוכים > 1997/1998

| חודש | שנה | שחקן | מדינה | עמדה | מועדון |
| --- | --- | --- | --- | --- | --- |
| אוגוסט | 1997 | דניס ברגקאמפ | הולנד הולנד | חלוץ | ארסנל |
| ספטמבר | 1997 | דניס ברגקאמפ | הולנד הולנד | חלוץ | ארסנל |
| אוקטובר | 1997 | פאולו ואנצ'ופה | קוסטה ריקה קוסטה ריקה | חלוץ | דרבי קאונטי |
| נובמבר | 1997 | אנדי קול | אנגליה אנגליה | חלוץ | מנצ'סטר יונייטד |
| נובמבר | 1997 | קווין דייוויס | אנגליה אנגליה | חלוץ | סאות'המפטון |
| דצמבר | 1997 | סטיב מקמנמן | אנגליה אנגליה | קשר | ליברפול |
| ינואר | 1998 | דיון דבלין | אנגליה אנגליה | חלוץ | דרבי קאונטי |
| פברואר | 1998 | כריס סאטון | אנגליה אנגליה | חלוץ | בלקברן רוברס |
| מרץ | 1998 | אלכס מנינגר | אוסטריה אוסטריה | שוער | ארסנל |
| אפריל | 1998 | עמנואל פטי | צרפת צרפת | קשר | ארסנל |
רשימת הזוכים > 1998/1999

| חודש | שנה | שחקן | מדינה | עמדה | מועדון |
| --- | --- | --- | --- | --- | --- |
| אוגוסט | 1998 | מייקל אואן | אנגליה אנגליה | חלוץ | ליברפול |
| ספטמבר | 1998 | אלן שירר | אנגליה אנגליה | חלוץ | ניוקאסל יונייטד |
| אוקטובר | 1998 | רוי קין | אירלנד אירלנד | קשר | מנצ'סטר יונייטד |
| נובמבר | 1998 | דיון דבלין | אנגליה אנגליה | חלוץ | אסטון וילה |
| דצמבר | 1998 | דויד ז'ינולה | צרפת צרפת | קיצוני | טוטנהאם הוטספר |
| ינואר | 1999 | דווייט יורק | טרינידד וטובגו טרינידד וטובגו | קיצוני | מנצ'סטר יונייטד |
| פברואר | 1999 | ניקולא אנלקה | צרפת צרפת | חלוץ | ארסנל |
| מרץ | 1999 | ריי פארלור | אנגליה אנגליה | קשר | ארסנל |
| אפריל | 1999 | קווין קמפבל | אנגליה אנגליה | חלוץ | אברטון |
רשימת הזוכים > 1999/2000

| חודש | שנה | שחקן | מדינה | עמדה | מועדון |
| --- | --- | --- | --- | --- | --- |
| אוגוסט | 1999 | רובי קין | אירלנד אירלנד | חלוץ | קובנטרי סיטי |
| ספטמבר | 1999 | מוזי איזט | טורקיה טורקיה | קשר | לסטר סיטי |
| אוקטובר | 1999 | קווין פיליפס | אנגליה אנגליה | חלוץ | סנדרלנד |
| נובמבר | 1999 | סמי הופייה | פינלנד פינלנד | בלם | ליברפול |
| דצמבר | 1999 | רוי קין | אירלנד אירלנד | קשר | מנצ'סטר יונייטד |
| ינואר | 2000 | גארת' סאות'גייט | אנגליה אנגליה | בלם | אסטון וילה |
| פברואר | 2000 | פול מרסון | אנגליה אנגליה | קשר | אסטון וילה |
| מרץ | 2000 | דווייט יורק | טרינידד וטובגו טרינידד וטובגו | קיצוני | מנצ'סטר יונייטד |
| אפריל | 2000 | תיירי הנרי | צרפת צרפת | חלוץ | ארסנל |
רשימת הזוכים > 2000/2001

| חודש | שנה | שחקן | מדינה | עמדה | מועדון |
| --- | --- | --- | --- | --- | --- |
| אוגוסט | 2000 | אלן סמית' | אנגליה אנגליה | קשר | לידס יונייטד |
| ספטמבר | 2000 | טים פלאוורס | אנגליה אנגליה | שוער | לסטר סיטי |
| אוקטובר | 2000 | טדי שרינגהאם | אנגליה אנגליה | חלוץ | מנצ'סטר יונייטד |
| נובמבר | 2000 | פול רובינסון | אנגליה אנגליה | שוער | לידס יונייטד |
| דצמבר | 2000 | ג'יימס ביטי | אנגליה אנגליה | חלוץ | סאות'המפטון |
| ינואר | 2001 | רובי קין | אירלנד אירלנד | חלוץ | לידס יונייטד |
| פברואר | 2001 | סטיוארט פירס | אנגליה אנגליה | מגן | וסטהאם יונייטד |
| מרץ | 2001 | סטיבן ג'רארד | אנגליה אנגליה | קשר | ליברפול |
| אפריל | 2001 | גארי מקאליסטר | סקוטלנד סקוטלנד | קשר | ליברפול |
רשימת הזוכים > 2001/2002

| חודש | שנה | שחקן | מדינה | עמדה | מועדון |
| --- | --- | --- | --- | --- | --- |
| אוגוסט | 2001 | לואיס סאהה | צרפת צרפת | חלוץ | פולהאם |
| ספטמבר | 2001 | חואן סבסטיאן ורון | ארגנטינה ארגנטינה | קשר | מנצ'סטר יונייטד |
| אוקטובר | 2001 | ריו פרדיננד | אנגליה אנגליה | בלם | לידס יונייטד |
| נובמבר | 2001 | דני מרפי | אנגליה אנגליה | קשר | ליברפול |
| דצמבר | 2001 | רוד ואן ניסטלרוי | הולנד הולנד | חלוץ | מנצ'סטר יונייטד |
| ינואר | 2002 | מרקוס בנט | אנגליה אנגליה | חלוץ | איפסוויץ' טאון |
| פברואר | 2002 | רוד ואן ניסטלרוי | הולנד הולנד | חלוץ | מנצ'סטר יונייטד |
| מרץ | 2002 | דניס ברגקאמפ | הולנד הולנד | חלוץ | ארסנל |
| אפריל | 2002 | פרדי יונגברי | שוודיה שוודיה | קיצוני | ארסנל |
רשימת הזוכים > 2002/2003

| חודש | שנה | שחקן | מדינה | עמדה | מועדון |
| --- | --- | --- | --- | --- | --- |
| אוגוסט | 2002 | סילבן וילטור | צרפת צרפת | קיצוני | ארסנל |
| ספטמבר | 2002 | תיירי הנרי | צרפת צרפת | חלוץ | ארסנל |
| אוקטובר | 2002 | ג'אנפרנקו זולה | איטליה איטליה | חלוץ | צ'לסי |
| נובמבר | 2002 | ג'יימס ביטי | אנגליה אנגליה | חלוץ | סאות'המפטון |
| דצמבר | 2002 | אלן שירר | אנגליה אנגליה | חלוץ | ניוקאסל יונייטד |
| ינואר | 2003 | פול סקולס | אנגליה אנגליה | קשר | מנצ'סטר יונייטד |
| פברואר | 2003 | רובר פירס | צרפת צרפת | קיצוני | ארסנל |
| מרץ | 2003 | סטיבן ג'רארד | אנגליה אנגליה | קשר | ליברפול |
| אפריל | 2003 | רוד ואן ניסטלרוי | הולנד הולנד | חלוץ | מנצ'סטר יונייטד |
רשימת הזוכים > 2003/2004

| חודש | שנה | שחקן | מדינה | עמדה | מועדון |
| --- | --- | --- | --- | --- | --- |
| אוגוסט | 2003 | טדי שרינגהאם | אנגליה אנגליה | חלוץ | פורטסמות' |
| ספטמבר | 2003 | פרנק למפארד | אנגליה אנגליה | קשר | צ'לסי |
| אוקטובר | 2003 | אלן שירר | אנגליה אנגליה | חלוץ | ניוקאסל יונייטד |
| נובמבר | 2003 | ג'יי ג'יי אוקוצ'ה | ניגריה ניגריה | קשר | בולטון וונדררס |
| דצמבר | 2003 | פול סקולס | אנגליה אנגליה | קשר | מנצ'סטר יונייטד |
| ינואר | 2004 | תיירי הנרי | צרפת צרפת | חלוץ | ארסנל |
| פברואר | 2004 | דניס ברגקאמפ | הולנד הולנד | חלוץ | ארסנל |
| פברואר | 2004 | אדו | ברזיל ברזיל | קשר | ארסנל |
| מרץ | 2004 | מיקאל פורסל | פינלנד פינלנד | חלוץ | ברמינגהאם סיטי |
| אפריל | 2004 | תיירי הנרי | צרפת צרפת | חלוץ | ארסנל |
רשימת הזוכים > 2004/2005

| חודש | שנה | שחקן | מדינה | עמדה | מועדון |
| --- | --- | --- | --- | --- | --- |
| אוגוסט | 2004 | חוסה אנטוניו רייס | ספרד ספרד | קשר | ארסנל |
| ספטמבר | 2004 | לדלי קינג | אנגליה אנגליה | בלם | טוטנהאם הוטספר |
| אוקטובר | 2004 | אנדרו ג'ונסון | אנגליה אנגליה | חלוץ | קריסטל פאלאס |
| נובמבר | 2004 | אריין רובן | הולנד הולנד | קיצוני | צ'לסי |
| דצמבר | 2004 | סטיבן ג'רארד | אנגליה אנגליה | קשר | ליברפול |
| ינואר | 2005 | ג'ון טרי | אנגליה אנגליה | בלם | צ'לסי |
| פברואר | 2005 | ווין רוני | אנגליה אנגליה | חלוץ | מנצ'סטר יונייטד |
| מרץ | 2005 | ג'ו קול | אנגליה אנגליה | קשר | צ'לסי |
| אפריל | 2005 | פרנק למפארד | אנגליה אנגליה | קשר | צ'לסי |